Хабл проучува високо-енергична гама експлозија
Експлозиите на гама зраци се најмоќните експлозии во Универзумот.
Тие емитираат најголем дел од својата енергија преку гама зраци, светлина која е многу поенергична од видливата светлина што можеме да ја видиме со сопствените очи.
Новите набудувања од вселенскиот телескоп Хабл на НАСА / ЕСА ја истражуваа природата на моќната експлозија на гама-зраци GRB 190114C со проучување на нејзината околина.
Во Јануари 2019 година, откриена е исклучително светла и долга експлозија на гама зраци.
Ова е највисоката емитирана енергија која е досега забележана: 1тера електронски волт - околу еден трилион пати повеќе енергија по фотон од видливата светлина.
Набудувањата на Хабл сугерираат дека оваа експлозија покажала толку моќна емисија затоа што колабираната sвезда егзистирала во многу густа околина.
Ова ново набудување е важен чекор напред во разбирањето на експлозиите на гама-зраци и нивната непосредна околина.
Преведено од Бетани Даунер. Превод на македонски јазик на Андреј Стојчевски.